Comunicat de Junta Local Fallera de Llíria
14 de maig de 2020

La Junta Local Fallera de Llíria, reunida hui per via telemàtica, amb la presència també dels presidents de les sis comissions de la localitat i el regidor de Festes Pedro Vicente, ha acordat per unanimitat:

\-Suspendre definitivament la celebració de les Falles 2020 a la localitat i traslladar-les a l'exercici 2021, a causa de la crisi sanitària del coronavirus i la incertesa que existix per a poder realitzar-les amb totes les garanties de seguretat en altres dates de l'any i amb els actes habituals d'estes festes.

\-Es prorroga el càrrec, per a 2021, de les falleres majors de Llíria, membres de Junta Local Fallera i de les persones representants de cada comissió, excepte renúncia expressa.

\-Els monuments fallers de 2020 es plantaran al 2021, amb el compromís de les comissions d'ampliar-los dins de les seues possibilitats econòmiques.

\-L'Ajuntament de Llíria es farà càrrec de l'emmagatzematge dels monuments, sempre que no puga fer-ho la comissió o l'artista faller.

\-Junta Local Fallera de Llíria manifesta el seu compromís amb estes tradicions, amb el desig de poder tornar a celebrar-les l'any que ve amb més força que mai, al mateix temps que dóna el seu suport a tots els col·lectius professionals que treballen al voltant de la festa i que es voran afectats per esta crisi, com a artistes fallers, indumentaristes, floristes, pirotècnics, músics i empreses d'espectacles.